ГъащIэ узыншэм хуаущий
2017 гъэм и щIышылэ — накъыгъэ мазэхэм КъБР-м и муниципальнэ щIыналъэ псоми щокIуэкI «Ди сабийхэм я узыншагъэм папщIэ» зыфIаща Iуэху, афиянхэкIхэм ахэр зэрыщыпхъумэнум теухуауэ.
Урысей МВД-м и «Аруан» къудамэм и «Лэскэн» полицэ IэнатIэм и лэжьакIуэхэм, щIалэгъуалэ зэгухьэныгъэхэм хэтхэр ящIыгъуу, районым и еджапIэхэм щрагъэкIуэкIащ афиянхэкIхэр, фадэрэ тутынрэ школакIуэхэм езыщэхэм я Iуэхур къызэпыудыным теухуа «стIол хъурейхэр», ныбжьыщIэхэм епсэлъащ абыхэм зыщахъумэну.
Лэскэн районым и школакIуэхэм я зэпеуэ екIуэкIат афиянхэкIхэм пэщIэтыным теухуа плакатхэр щIынымкIи, абы щытекIуахэм иратащ саугъэтхэмрэ щIыхь тхылъхэмрэ.
«Узыншагъэм папщIэ — спорт пэшым!» къыхуеджэныгъэм щIэту ныбжьыщIэхэр зэпеуащ.
«Лэскэн» полицэ къудамэм и лэжьакIуэхэм, балигъ мыхъуахэм я IуэхухэмкIэ комиссэм и лIыкIуэхэр, егъэджакIуэхэр ящIыгъуу ирагъэкIуэкI класс сыхьэтхэр, сабийхэм психологхэмрэ наркологхэмрэ хуагъазэ, Iуэхум теухуа видеофильмхэм зэгъусэу йоплъри, топсэлъыхьыж.
КъБР-м Къэрал кIуэцI IуэхухэмкIэ щыIэ министерствэм и пресс-IуэхущIапIэ.
